open-index/open-wikipedia-markdown huggingface dataset:
কিউবা মিচেল

**কিউবা রাউল মিচেল**(, ; (জন্ম: ২৩ নভেম্বর ২০০৫) হলেন একজন বাংলাদেশী পেশাদার ফুটবলার, যিনি বাংলাদেশ প্রিমিয়ার লিগ ক্লাব বসুন্ধরা কিংসে মিডফিল্ডার হিসেবে খেলছেন।

## প্রারম্ভিক জীবন
কিউবার জন্ম ২৩ নভেম্বর ২০০৫ সালে বার্মিংহামে, ইংল্যান্ডে। তার পারিবারিক পটভূমি বৈচিত্র্যময় - বাবার দিক থেকে তার প্রপিতামহ-প্রপিতামহীর মাধ্যমে জ্যামাইকান বংশোদ্ভূত এবং মায়ের দিক থেকে বাংলাদেশী বংশপরম্পরা রয়েছে।

## ক্লাব ক্যারিয়ার
### প্রারম্ভিক ক্যারিয়ার
বার্মিংহাম সিটি দিয়ে ক্যারিয়ার শুরু করার পর, কিউবা ২০২২ সালে সান্ডারল্যান্ড–এ দুই বছরের স্কলারশিপ চুক্তিতে যোগ দেন। ২০২২–২৩ মৌসুমে সান্ডারল্যান্ডের অনূর্ধ্ব–১৮ দলে নিয়মিত খেলোয়াড় হওয়ার পাশাপাশি, তিনি অনূর্ধ্ব–২১ দলে অভিষেক করেন। ২০২৩ সালে ইনজুরি থেকে সেরে উঠে, ২০২৩–২৪ মৌসুমে তিনি অনূর্ধ্ব–২১ দলের হয়ে মোট ১৬টি ম্যাচে অংশ নেন। ২০২৪ সালের ৪ জুলাই তিনি ক্লাবটির সঙ্গে তার প্রথম পেশাদার চুক্তি স্বাক্ষর করেন।

২০২৫ সালের জুন মাসে, সান্ডারল্যান্ড কর্তৃপক্ষের প্রকাশিত ছেড়ে দেওয়া খেলোয়াড়দের তালিকায় তার নাম অন্তর্ভুক্ত হয়।

### বসুন্ধরা কিংস
২০২৫ সালের ২৮ জুলাই কিউবা বাংলাদেশ প্রিমিয়ার লিগ–এর ক্লাব বসুন্ধরা কিংস–এ তিন বছরের জন্য চুক্তিবদ্ধ হন।

২০২৫ সালের ১২ আগস্ট তিনি পেশাদার ক্যারিয়ারে অভিষেক করেন। ওই ম্যাচে তিনি দ্বিতীয়ার্ধে বদলি হিসেবে মাঠে নামেন সিরিয়ান ক্লাব আল-কারামাহ এসসি–এর বিপক্ষে ২০২৫–২৬ এএফসি চ্যালেঞ্জ লিগের বাছাইপর্বে বসুন্ধরা কিংসকে ১–০ গোলে জয় পেতে সহায়তা করেন।

## আন্তর্জাতিক ক্যারিয়ার
কিউবা ইংল্যান্ড, বাংলাদেশ এবং জ্যামাইকা - এই তিন দেশের জাতীয় দলের প্রতিনিধিত্ব করার যোগ্য।

২০২৫ সালের ১৯ এপ্রিল, বাংলাদেশ ফুটবল ফেডারেশন (বিএফএফ) তাকে বাংলাদেশ জাতীয় দলে খেলার প্রস্তাব দেয়। প্রতিবেদন অনুযায়ী, বিএফএফ এবং কিউবার মধ্যে আলোচনায় উল্লেখযোগ্য অগ্রগতি হয়েছে। এর একদিন আগে, সিনিয়র ফুটবল সাংবাদিক পিট ও'রর্ক জানান যে কিউবা ইতিমধ্যেই বাংলাদেশের প্রতি আনুগত্য প্রকাশ করেছেন। তার প্রতিনিধি প্রতিষ্ঠান ডমিন্যান্স স্পোর্টস গ্রুপের একটি সোশ্যাল মিডিয়া পোস্টের পরই এই খবর প্রকাশিত হয়। কিউবা ১ জুন বাংলাদেশী পাসপোর্ট লাভ করেন, এবং ৩ জুন ফিফার অনুমোদন লাভ করে আনুষ্ঠানিকভাবে বাংলাদেশের প্রতিনিধিত্ব করার যোগ্যতা অর্জন করেন।

## ক্যারিয়ার পরিসংখ্যান

## তথ্যসূত্র

বিষয়শ্রেণী:ইংরেজ পুরুষ ফুটবলার
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:ইংরেজ প্রবাসী পুরুষ ফুটবলার
বিষয়শ্রেণী:জীবিত ব্যক্তি
বিষয়শ্রেণী:জ্যামাইকান বংশোদ্ভূত ইংরেজ ব্যক্তি
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:বসুন্ধরা কিংসের ফুটবলার
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:বাংলাদেশী প্রবাসী পুরুষ ফুটবলার
বিষয়শ্রেণী:বাংলাদেশী বংশোদ্ভূত ইংরেজ ব্যক্তি
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:বার্মিংহ্যাম সিটি ফুটবল ক্লাবের খেলোয়াড়
বিষয়শ্রেণী:সান্ডারল্যান্ড এএফসির খেলোয়াড়
বিষয়শ্রেণী:২০০৫-এ জন্ম
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
জন হেওয়ার্ড (নিউফাউন্ডল্যান্ড রাজনীতিবিদ)

**জন হেওয়ার্ড** (আনু. ১৮১৯ &#x2013; ১৩ মার্চ, ১৮৮৫) নিউফাউন্ডল্যান্ডের একজন আইনজীবী, বিচারক এবং রাজনীতিবিদ। তিনি ১৮৫২ থেকে ১৮৬৬ সাল পর্যন্ত নিউফাউন্ডল্যান্ড হাউস অফ অ্যাসেম্বলিতে দায়িত্ব পালন করেন।

তার জন্ম হারবার গ্রেস-এ এবং পড়াশোনাও সেখানেই। তিনি জর্জ হেনরি এমারসনের অধীনে আইন অধ্যয়ন করেন এবং ১৮৪১ সালে নিউফাউন্ডল্যান্ড বারে ডাক পান। তিনি নর্দার্ন সার্কিট কোর্টে প্রধান কেরানি ও নিবন্ধক এবং হারবার গ্রেসের কাস্টমসের উপ-সংগ্রাহক হিসেবে দায়িত্ব পালন করেন।

১৮৪৯ সালে, জন এবং তার ছোট নতুন পরিবার উইসকনসিনের ওয়াশিংটন কাউন্টির দিকে যাত্রা করে। তাদের এই ভ্রমণ যাত্রাটি প্রায় দেড় সপ্তাহ সময় লেগেছিল। তারা নিউফাউন্ডল্যান্ড থেকে নিউ ইয়র্কের উদ্দেশ্যে একটি নৌকায় যাত্রা করে, তারপর খাল ধরে আলবানিতে যায়, আরেকটি নৌকায় বাফেলো যায়। তারা ওয়াগনে করে উইসকনসিনে পাড়ি দেয় এবং সেখানে একটি খামার কিনে এবং সেটির জমি প্রস্তুত করেছিল। কয়েক মাস পর, তার শ্বশুরকে লেখা একটি চিঠিতে, তাকে বেশ আশাবাদী দেখায়। এতদসত্ত্বেও, ১৮৫০ সালের শেষের দিকে তিনি হারবার গ্রেসে ফিরে আসেন এবং ১৮৫১ সালে কাস্টমসের উপ-সংগ্রাহক হন।

হেওয়ার্ড ১৮৫২ সালে কনসেপশন বে এর জন্য অ্যাসেম্বলিতে নির্বাচিত হন এবং হারবার গ্রেস এর জন্য ১৮৫৫ সালে, এবং ১৮৫৯ সালে পুন:নির্বাচিত হন। তিনি ১৮৬১ সাল পর্যন্ত প্রাদেশিক মন্ত্রিসভায় সলিসিটর জেনারেল হিসেবে দায়িত্ব পালন করেন। ১৮৬১ সালে হারবার গ্রেস নির্বাচনের ফলাফল সহিংসতার কারণে বাতিল করা হয়েছিল; যদিও বছর শেষে অনুষ্ঠিত উপনির্বাচনে হেওয়ার্ড পুন:নির্বাচিত হন। ১৮৬৫ সালে তিনি আবারও নির্বাচিত হন এবং পুনরায় সলিসিটর জেনারেল হিসেবে মনোনীত হন। ১৮৬৬ সালে কানাডার সাথে একীভুতকরণের প্রস্তাবের বিরোধিতা করেন হেওয়ার্ড। সেবছরের আগস্টে তিনি রাজনীতিতে ইস্তফা দেন এবং নিউফাউন্ডল্যান্ডের সুপ্রিম কোর্টে সহকারী বিচারপতি হিসেবে নিয়োগ পান। ১৮৮৪ সালে অসুস্থতার কারণে হেওয়ার্ড বেঞ্চ থেকে অবসর গ্রহণ করেন এবং পরের বছর মারা যান।

## তথ্যসূত্র

বিষয়শ্রেণী:১৮১০-এর দশকে জন্ম
বিষয়শ্রেণী:১৮৮৫-এ মৃত্যু
উইলিয়াম সারোয়ান

**উইলিয়াম সরোয়ান**  (  ; ৩১ আগস্ট , ১৯০৮ – ১৮ মে, ১৯৮১) একজন আর্মেনিয়ান-আমেরিকান ঔপন্যাসিক, নাট্যকার এবং ছোট গল্প লেখক ছিলেন। ১৯৪০ সালে তিনি নাটকের জন্য পুলিৎজার পুরস্কার লাভ করেন এবং ১৯৪৩ সালে দ্য হিউম্যান কমেডি চলচ্চিত্রের জন্য সেরা গল্পের জন্য একাডেমি পুরস্কার লাভ করেন। যখন স্টুডিও তার মূল ২৪০ পৃষ্ঠার উপন্যাসটি প্রত্যাখ্যান করে, তখন তিনি এটিকে *"দ্য হিউম্যান কমেডি" নামে একটি উপন্যাসে রূপান্তরিত করেন।*

উইলিয়াম সারোয়ান যুক্তরাষ্ট্রের ক্যালিফোর্নিয়ায় আর্মেনিয়ান অভিবাসীদের জীবন সম্পর্কে বিস্তারিত লিখেছেন। তাঁর অনেক গল্প এবং নাটক তাঁর জন্মস্থান ফ্রেসনোতে রচিত।  তার বিখ্যাত কিছু রচনা হল *"দ্য টাইম অফ ইওর লাইফ"*, *"মাই নেম ইজ আরাম"* এবং *"মাই হার্টস ইন দ্য হাইল্যান্ডস"* । ১৯৩০-এর দশকের তাঁর দুটি ছোটগল্প সংকলন, *ইনহেল এক্সহেল* (১৯৩৬) এবং *দ্য ডেয়ারিং ইয়ং ম্যান অন দ্য ফ্লাইং ট্র্যাপিজ* (১৯৪১), আমেরিকান পশ্চিম উপকূলের সেই সময়ের সাংস্কৃতিক ইতিহাসের তার প্রধান কৃতিত্ব এবং অপরিহার্য দলিল হিসাবে বিবেচিত হয়।

ডিকিনসন কলেজের এক সংবাদ বিজ্ঞপ্তিতে তাকে "বিশ শতকের মাঝামাঝি সময়ের অন্যতম বিশিষ্ট সাহিত্যিক ব্যক্তিত্ব"  এবং স্টিভেন ফ্রাই "বিশ শতকের সবচেয়ে অবমূল্যায়িত লেখকদের একজন" হিসাবে বর্ণনা করেছেন। ফ্রাই পরামর্শ দেন যে "তিনি আর্নেস্ট হেমিংওয়ে, জন স্টেইনবেক এবং উইলিয়াম ফকনারের সাথে স্বাভাবিকভাবেই তার স্থান দখল করেন"।  কুর্ট ভনেগুট বলেছেন যে সারোয়ান ছিলেন "সমস্ত আমেরিকান মিনিমালিস্টদের মধ্যে প্রথম এবং এখনও সর্বশ্রেষ্ঠ।" ”

## তথ্যসূত্র

; নির্দিষ্ট

; সাধারণ

* 
* *[http://armof.org/Publications.html Saroyan: His Heart In The Highlands] * (২০০৮)

## বহিঃসংযোগ

বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা
বিষয়শ্রেণী:ক্যালিফোর্নিয়ার চিত্রনাট্যকার
বিষয়শ্রেণী:নাটকে পুলিৎজার পুরস্কার বিজয়ী
বিষয়শ্রেণী:মার্কিন পুরুষ ছোটগল্পকার
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:মার্কিন পুরুষ ঔপন্যাসিক
বিষয়শ্রেণী:মার্কিন পুরুষ নাট্যকার
বিষয়শ্রেণী:২০শ শতাব্দীর মার্কিন ছোটগল্পকার
বিষয়শ্রেণী:২০শ শতাব্দীর মার্কিন চিত্রনাট্যকার
বিষয়শ্রেণী:২০শ শতাব্দীর মার্কিন ঔপন্যাসিক
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২০শ শতাব্দীর মার্কিন নাট্যকার
বিষয়শ্রেণী:১৯৮১-এ মৃত্যু
বিষয়শ্রেণী:১৯০৮-এ জন্ম
বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ
পুরুষ এএইচএফ কাপ

**পুরুষ এএইচএফ কাপ** হলো এশিয়ার একটি আন্তর্জাতিক পুরুষদের ফিল্ড হকি প্রতিযোগিতা, যা প্রতি চার বছর পরপর এশিয়ান হকি ফেডারেশন কর্তৃক আয়োজিত হয়। এই প্রতিযোগিতাটি ১৯৯৭ সালে প্রতিষ্ঠিত হয় এবং এটি পরবর্তী পুরুষ এশিয়া কাপে অংশগ্রহণের জন্য বাছাই পর্ব হিসেবে কাজ করে।

## ফলাফল
### সারসংক্ষেপ

### শীর্ষ চার পরিসংখ্যান

### দলের উপস্থিতি

## আরও দেখুন
* পুরুষ হকি এশিয়া কাপ
* পুরুষ জুনিয়র এএইচএফ কাপ
* নারী এএইচএফ কাপ

## তথ্যসূত্র

## বহিঃ সংযোগ
* এশিয়ান হকি ফেডারেশন
*todor66.com আর্কাইভ

এএইচএফ কাপ
২০২৪ সালে আফ্রিকায় ইন্টারনেট বিভ্রাট

১৩ মার্চ, ২০২৪ তারিখে পানির নিচের ফাইবার অপটিক কেবলের ক্ষতির ফলে আফ্রিকার প্রধান অংশে, বিশেষ করে পশ্চিম আফ্রিকায় ইন্টারনেট বিভ্রাট দেখা দেয়, যেখানে আইভরি কোস্ট, লাইবেরিয়া, নাইজেরিয়া এবং ঘানা সবচেয়ে বেশি ক্ষতিগ্রস্ত হয়। 

ডেটা সেন্টার এবং সংযোগ প্রদানকারী মেইনওয়ানের মতে, সেই সপ্তাহের শুরুতে (১২ মার্চ, ২০২৪ থেকে) পশ্চিম ও মধ্য আফ্রিকায় ইন্টারনেট বিভ্রাট ঘটেছিল এর সাবমেরিন কেবল সিস্টেমে বিভ্রাটের কারণে। 

বৃহস্পতিবারের বিভ্রাটের ফলে ক্ষতিগ্রস্ত সিস্টেম কেবলগুলির মধ্যে রয়েছে ওয়েস্ট আফ্রিকা কেবল সিস্টেম , আফ্রিকা কোস্ট টু ইউরোপ, স্যাট-৩ এবং মেইনওয়ান। 

ঘানায়, এমটিএন ঘানা  এবং টেলিসেল ঘানা  এর গ্রাহকরা সবচেয়ে বেশি ক্ষতিগ্রস্ত হয়েছেন।

## তথ্যসূত্র

বিষয়শ্রেণী:২০২০-এর দশকের ইন্টারনেট বিভ্রাট
বিষয়শ্রেণী:আফ্রিকায় ইন্টারনেট
মসজিদকে অ-ইসলামিক উপাসনালয়ে রূপান্তর

**মসজিদকে অ-ইসলামিক উপাসনালয়ে রূপান্তরিত করার** ঘটনা শতাব্দীর পর শতাব্দী ধরে চলে আসছে। এর সবচেয়ে উল্লেখযোগ্য উদাহরণগুলি রিকনকুইস্টার পরে এবং তার সময়কালে ঘটেছিল। 

## মসজিদকে গির্জায় রূপান্তর
এই টেবিলে চিহ্নিত মূল ভবন বা ধ্বংসাবশেষ সহ পূর্ববর্তী মসজিদগুলির তালিকা রয়েছে। এতে সেইসব গির্জাও অন্তর্ভুক্ত রয়েছে যেখানে মসজিদের মূল কাঠামো আর টিকে নেই এবং গির্জাটি পূর্ববর্তী মসজিদের স্থানে নির্মিত হয়েছিল। এতে সেইসব গির্জাও অন্তর্ভুক্ত রয়েছে যেগুলি মূলত মসজিদে রূপান্তরিত হয়েছিল এবং পরে গির্জায় রূপান্তরিত হয়েছিল।

## মসজিদকে হিন্দু মন্দিরে রূপান্তর করা
এই টেবিলে পূর্ববর্তী মসজিদগুলির তালিকা দেওয়া হয়েছে, যেগুলি চিহ্নিত মূল ভবনগুলিকে মন্দিরে রূপান্তরিত করা হয়েছে । এতে সেইসব মন্দিরও অন্তর্ভুক্ত রয়েছে যেখানে মসজিদের মূল কাঠামো আর টিকে নেই এবং মন্দিরটি পূর্ববর্তী মসজিদের স্থানে নির্মিত হয়েছিল।

## মসজিদকে গুরুদুয়ারায় রূপান্তর
এই টেবিলে চিহ্নিত মূল ভবন সহ প্রাক্তন মসজিদগুলির তালিকা দেওয়া হয়েছে যেগুলি শিখ গুরুদুয়ারাে রূপান্তরিত হয়েছে ।

## মসজিদকে সিনাগগে রূপান্তর

## আরো দেখুন

* অ-ইসলামি উপাসনালয়গুলিকে মসজিদে রূপান্তর করা
* অ-হিন্দু উপাসনালয়গুলিকে মন্দিরে রূপান্তর করা

## তথ্যসূত্র

বিষয়শ্রেণী:ইসলাম ও অন্যান্য ধর্ম
বিষয়শ্রেণী:মসজিদ-সম্পর্কিত বিতর্ক
বিষয়শ্রেণী:সাবেক মসজিদ
বিষয়শ্রেণী:ভিন্ন ধর্মে রূপান্তরিত ধর্মীয় ভবন এবং কাঠামো
বিষয়শ্রেণী:অধিবেশনবাদ
বিষয়শ্রেণী:অ-খ্রিস্টান ধর্মীয় ভবন এবং কাঠামোকে গির্জায় রূপান্তর
বিষয়শ্রেণী:ধর্মীয় ভবন এবং কাঠামো সিনাগগে রূপান্তর
এশিয়ান গেমসে ফিল্ড হকি

১৯৫৮ সালে জাপানের টোকিওতে অনুষ্ঠিত এশিয়ান গেমস থেকে ফিল্ড হকি একটি এশিয়ান গেমসের একটি ইভেন্ট হিসেবে অন্তর্ভুক্ত। ১৯৮২ সালে ভারতের নয়াদিল্লিতে অনুষ্ঠিত এশিয়ান গেমস থেকে মহিলাদের প্রতিযোগিতা অনুষ্ঠিত হয়ে আসছে।

## পুরুষদের প্রতিযোগিতা

### ফলাফল

### সারসংক্ষেপ

: = *স্বাগতিক*

### দলের উপস্থিতি

## মহিলাদের প্রতিযোগিতা

### ফলাফল

### সারসংক্ষেপ

: = *স্বাগতিক*

### দলের উপস্থিতি

## পদক তালিকা

### মোট

### পুরুষ

### মহিলা

## আরও দেখুন
*পুরুষ হকি এশিয়া কাপ
*মহিলা হকি এশিয়া কাপ

## তথ্যসূত্র

*এশিয়ান গেমসের ইতিহাস


বিষয়শ্রেণী:এশিয়ান গেমসে ক্রীড়া
এশিয়ান গেমস
২০২৫ গ্লোবাল সুপার লিগ

**২০২৫ গ্লোবাল সুপার লিগ** ছিল গ্লোবাল সুপার লিগের দ্বিতীয় সংস্করণ। এই প্রতিযোগিতায় ৫টি দেশের ৫টি ক্লাব অংশগ্রহণ করেন। যা ২০২৫ সালের ১০শে থেকে ১৮ই জুলাই পর্যন্ত মোট ১১টি ম্যাচে প্রতিদ্বন্দ্বিতা করেন। এই প্রতিযোগিতার সমস্ত ম্যাচ গুলো গায়ানার প্রভিডেন্স শহরে অবস্থিত প্রভিডেন্স স্টেডিয়ামে অনুষ্ঠিত হয়। রংপুর রাইডার্স বর্তমান চ্যাম্পিয়ন।

## পটভূমি
### বিন্যাস
রাউন্ড রবিন পর্যায়ে ৫টি দল প্রতিটি দলের বিপক্ষে একবার করে মোট ১০টি ম্যাচ খেলেন। পয়েন্ট টেবিলের শীর্ষে থাকা ২টি দল ফাইনালে উত্তীর্ণ হয়।

## দল
এই প্রতিযোগিতায় অস্ট্রেলিয়া, বাংলাদেশ, নিউজিল্যান্ড, সংযুক্ত আরব আমিরাত ও ওয়েস্ট ইন্ডিজের ৫টি ক্লাব দল অংশগ্রহণ করে।

## ভেন্যু
সবগুলো ম্যাচই প্রভিডেন্স স্টেডিয়ামে অনুষ্ঠিত হয়।

## পয়েন্ট টেবিল

* **(চ্যা)**: চ্যাম্পিয়ন
* **(রা)**: রানার্স-আপ

### লিগের অগ্রগতি
নীচে প্রতিটি দলের ৪টি নিয়মিত ম্যাচের ফলাফলের সংক্ষিপ্তসার রয়েছে, পাশাপাশি ফাইনাল যেখানে প্রযোজ্য, কালানুক্রমিক ক্রমে। যে কোনও প্রদত্ত ম্যাচের জন্য একটি দলের প্রতিপক্ষ জয়/পরাজয়ের ব্যবধানের উপরে তালিকাভুক্ত করা হয়।

 

:
:

## লিগ পর্ব

----

----

----

----

----

----

----

----

----

## ফাইনাল

## তথ্যসূত্র

## বহিঃসংযোগ
* 
* ইএসপিএনক্রিকইনফোতে সিরিজ হোম

বিষয়শ্রেণী:২০২৫-এ ওয়েস্ট ইন্ডিজ ক্রিকেট
বিষয়শ্রেণী:২০২৫-এ ঘরোয়া ক্রিকেট প্রতিযোগিতা
ডনোভান কোখ

**ডনোভান কোখ** (জন্ম: ১১ অক্টোবর ১৯৭৬) একজন দক্ষিণ আফ্রিকান প্রাক্তন ক্রিকেটার এবং বর্তমানে একজন আন্তর্জাতিক আম্পায়ার। তিনি ১৯৯৭ থেকে ২০০২ সালের মধ্যে ২১টি প্রথম-শ্রেণীর এবং ২০টি লিস্ট এ ম্যাচ খেলেছেন। তিনি এখন অস্ট্রেলিয়ায় একজন আম্পায়ার।

১৩ ফেব্রুয়ারি ২০২২-এ, তিনি অস্ট্রেলিয়া এবং শ্রীলঙ্কার মধ্যকার সিরিজে তার প্রথম টি২০ আন্তর্জাতিক (টি২০আই) ম্যাচে অংশ নিয়েছিলেন। ৩১ আগস্ট ২০২২-এ, তিনি অস্ট্রেলিয়া ও জিম্বাবুয়ের মধ্যকার সিরিজে তার প্রথম একদিনের আন্তর্জাতিক (ওডিআই) ম্যাচে অংশ নিয়েছিলেন। ২০২৩ সালের জানুয়ারি পর্যন্ত, তিনি ২০টি আন্তর্জাতিক ম্যাচে দায়িত্ব পালন করেছেন।

## আরও দেখুন
* একদিনের আন্তর্জাতিক ক্রিকেট আম্পায়ারদের তালিকা
* টুয়েন্টি২০ আন্তর্জাতিক ক্রিকেট আম্পায়ারদের তালিকা

## তথ্যসূত্র

## বহিঃসংযোগ
* 

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকান ক্রিকেট আম্পায়ার
বিষয়শ্রেণী:অস্ট্রেলীয় ক্রিকেট আম্পায়ার
বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেট আম্পায়ার
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেট আম্পায়ার
বিষয়শ্রেণী:বোল্যান্ডের ক্রিকেটার
বিষয়শ্রেণী:ওয়েস্টার্ন প্রভিন্সের ক্রিকেটার
বিষয়শ্রেণী:সমারসেট ওয়েস্টের ক্রীড়াবিদ
বিষয়শ্রেণী:২১শ শতাব্দীর দক্ষিণ আফ্রিকান পুরুষ ক্রীড়াবিদ
ট্রু ও নাত্রন

**ট্রু ও নাত্রন** (ফরাসি ভাষায় অর্থ: "নাত্রন-এর গর্ত") অথবা  (টেডা ভাষায়: "বড় গর্ত") হলো উত্তর আফ্রিকার চাদ দেশের উত্তরভাগে অবস্থিত টিবেস্তি পর্বতশ্রেণির একটি বিশাল আগ্নেয়গিরির ক্যালডেরা। এটি একটি নিস্ক্রিয় আগ্নেয়গিরি, যার সর্বশেষ অগ্ন্যুৎপাত কবে ঘটেছিল তা জানা যায়নি। এর অগ্ন্যুৎপাত নম্বর হলো ০২০৫–০১। এটি টিবেস্তির পশ্চিম প্রান্তে অবস্থিত তুসিদে আগ্নেয়গিরির ঠিক দক্ষিণ-পূর্বে এবং পাশের ইরিগু ক্যালডেরার এক অংশের সঙ্গে মিলিত।

## ভূতত্ত্ব
ক্যালডেরাটি সমুদ্রপৃষ্ঠ থেকে প্রায়  উচ্চতায় অবস্থিত। এর ব্যাস প্রায়  এবং গভীরতা প্রায়  পর্যন্ত হতে পারে। ক্যালডেরার ভেতরে চারটি ছোট আগ্নেয় শৃঙ্গ রয়েছে, যেগুলো স্কোরিয়া বা অ্যান্ডেসাইটিক টাফ দিয়ে তৈরি। এখানে আরও অনেক ছোট ভেন্ট এবং গরম প্রস্রবণ রয়েছে, যেগুলো থেকে গরম বাষ্প ও খনিজসমৃদ্ধ পানি নির্গত হয়।

এর অনিয়মিত গঠন দেখে ধারণা করা হয় যে, একাধিক বড় বিস্ফোরণের ফলে ক্যালডেরাটি তৈরি হয়েছে। প্রতিটি বিস্ফোরণ ধাপে ধাপে গর্তটিকে আরও গভীর করেছে। ওই সময়  পর্যন্ত বড় পাথরের টুকরো প্রায়  দূর পর্যন্ত ছিটকে পড়েছিল। ক্যালডেরাটি কবে তৈরি হয়েছে তা সুনির্দিষ্টভাবে জানা না গেলেও প্লাইস্টোসিন যুগে এর উৎপত্তি হয়েছিল বলে গবেষকেরা মনে করেন। এটি টিবেস্তি পর্বতমালার অন্যতম নবীন ভৌগোলিক গঠন।

ক্যালডেরার ভেতরের বড় একটি অংশ সাদা রঙের কার্বনেট লবণের স্তরে ঢেকে আছে। এর মধ্যে রয়েছে সোডিয়াম কার্বনেট ও নাট্রোলাইট। এই লবণজাত পদার্থই 'নাত্রন' নামে পরিচিত, যেখান থেকে এর ফরাসি নাম এসেছে। এই স্তরকে মাঝেমধ্যে 'টিবেস্তি সোডা হ্রদ' বলেও ডাকা হয়। ক্যালডেরার ভেন্ট থেকে নির্গত খনিজসমৃদ্ধ গরম পানি যখন মরুভূমির তাপে শুকিয়ে যায়, তখন এই লবণের স্তর গড়ে ওঠে।

এখানকার ঢাল ও তলদেশে প্রচুর ঘিল (জলজ শামুক) এবং ডায়াটম-এর জীবাশ্ম পাওয়া গেছে, যা প্রমাণ করে যে, এক সময় এই ক্যালডেরার জায়গায় একটি গভীর হ্রদ ছিল। শেষ বরফ যুগে হ্রদটির গভীরতা প্রায়  পর্যন্ত হতে পারে। জীবাশ্মগুলোর রেডিওকার্বন পরীক্ষায় দেখা গেছে, সেগুলোর বয়স প্রায় ১৪,৫০০ থেকে ১৫,০০০ বছর পূর্বের।

## চিত্রশালা

File:Trou au Natron (Toussidé) ASTER.jpg|অ্যাস্টার (ASTER) উপগ্রহচিত্রে ট্রু ও নাত্রন।
File:Tousside, Tibesti Mountains, Chad.jpg|তুসিদে আগ্নেয়গিরির উপগ্রহচিত্র (কেন্দ্রে গা dark ঢ় অঞ্চল)। নিচে ডানদিকে সাদা অংশটিই ট্রু ও নাত্রন।
File:Tibesti Worldwind.jpg|টিবেস্তি পর্বতশ্রেণির উপগ্রহদৃশ্য। ট্রু ও নাত্রন বাঁ দিকে অবস্থিত; বড় চিত্রে চিহ্নিত।
File:Chad Trou au Natron 2301-2.jpg|শীর্ষ থেকে ট্রু ও নাত্রন ক্যালডেরার দৃশ্য।


## তথ্যসূত্র
*

বিষয়শ্রেণী:টিবেস্তি পর্বতশ্রেণি
বিষয়শ্রেণী:চাদের ক্যালডেরা
জার্মান অলিম্পিক ক্রীড়া কনফেডারেশন

**জার্মান অলিম্পিক ক্রীড়া কনফেডারেশন** (; এছাড়াও সংক্ষেপে আইওসি কোড **জিইআর** দ্বারা পরিচিত) হলো জার্মানির জাতীয় অলিম্পিক কমিটি। এই সংস্থাটির ১৮৯৫ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর জার্মানির ফ্রাঙ্কফুর্টে অবস্থিত।

বর্তমানে জার্মান অলিম্পিক ক্রীড়া কনফেডারেশনের সভাপতির দায়িত্ব পালন করছেন থমাস ভাইকার্ট, যিনি ২০২১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ।

## ইতিহাস
১৮৯৫ সালে জার্মানির বহু-ক্রীড়ার সর্বোচ্চ সংস্থা হিসেবে জার্মান অলিম্পিক ক্রীড়া কনফেডারেশন প্রতিষ্ঠিত হয়েছে। ফিলিপ আর্নস্ট জু হোহেনলোহে-শিলিংফুর্স্ট এই সংস্থার প্রথম সভাপতির দায়িত্ব পালন করেছেন, যিনি ১৮৯৫ হতে ১৮৯৬ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার প্রায় এক বছর পর জার্মানি ১৮৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯২৮ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।

## আরও দেখুন
* অলিম্পিকে জার্মানি

## তথ্যসূত্র

## বহিঃসংযোগ
*  
* এএনওসিতে জার্মান অলিম্পিক ক্রীড়া কনফেডারেশন 
* অলিম্পিডিয়ায় জার্মান অলিম্পিক ক্রীড়া কনফেডারেশন 
* অলিম্পিক.কমে জার্মান অলিম্পিক ক্রীড়া কনফেডারেশন  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে জার্মানি
বিষয়শ্রেণী:জার্মানির ক্রীড়া পরিচালনা পরিষদ
বিষয়শ্রেণী:১৮৯৫-এ জার্মানিতে প্রতিষ্ঠিত
বিষয়শ্রেণী:১৮৯৫-এ প্রতিষ্ঠিত ক্রীড়া সংস্থা
মোহাম্মদ সুফিউর রহমান

**মোহাম্মদ সুফিউর রহমান** (জন্ম ১ ডিসেম্বর ১৯৬৪) হলেন একজন বাংলাদেশী অবসরপ্রাপ্ত কূটনীতিক, তিনি পররাষ্ট্র মন্ত্রণালয়ে প্রধান উপদেষ্টার বিশেষ সহকারী (প্রতিমন্ত্রীর মর্যাদা) পদে দায়িত্বাধীন ছিলেন। তিনি জেনেভায় জাতিসংঘের কার্যালয়ে বাংলাদেশের স্থায়ী প্রতিনিধি নিযুক্ত ছিলেন। তিনি সুইজারল্যান্ড, ফিজি এবং নিউজিল্যান্ডে নিযুক্ত বাংলাদেশের সাবেক রাষ্ট্রদূত। তিনি অস্ট্রেলিয়া ও শ্রীলঙ্কায় বাংলাদেশের হাই কমিশনারের দায়িত্ব পালন করেছেন।

সুফিউর রহমান নর্থ সাউথ ইউনিভার্সিটি-এর সাউথ এশিয়ান ইনস্টিটিউট অব পলিসি অ্যান্ড গভর্ন্যান্স-এ একজন সিনিয়র রিসার্চ ফেলো হিসেবে কর্মরত আছেন। তিনি ভ্যাটিকান সিটি-তে বাংলাদেশের রাষ্ট্রদূত হিসেবেও দায়িত্ব পালন করেছেন।
## প্রারম্ভিক জীবন
সুফিউর রহমান ১৯৬৪ সালের ১ ডিসেম্বর জন্মগ্রহণ করেন।  তিনি বাংলাদেশ প্রকৌশল বিশ্ববিদ্যালয় (বুয়েট) থেকে সিভিল ইঞ্জিনিয়ারিংয়ে স্নাতক ডিগ্রি অর্জন করেন। এরপর তিনি ঢাকা বিশ্ববিদ্যালয়ের ব্যবসায় প্রশাসন ইনস্টিটিউট (আইবিএ) থেকে এমবিএ ডিগ্রি অর্জন করেন।

## কর্মজীবন
সুফিউর রহমান বাংলাদেশ সিভিল সার্ভিসের ফরেন অ্যাফেয়ার্স ক্যাডারের নবম ব্যাচের কর্মকর্তা। তিনি বাংলাদেশ হাই কমিশন, নয়াদিল্লি এবং বাংলাদেশ হাই কমিশন, ইসলামাবাদ–এ দায়িত্ব পালন করেছেন। ১৯৯৫ থেকে ১৯৯৯ সাল পর্যন্ত তিনি ভারতের বাংলাদেশ হাই কমিশনে ফার্স্ট সেক্রেটারি ছিলেন।

১৯৯৯ থেকে ২০০২ সাল পর্যন্ত তিনি জেনেভায় জাতিসংঘে বাংলাদেশের স্থায়ী মিশনে কাউন্সেলর হিসেবে দায়িত্ব পালন করেন।

সুফিউর রহমান কাঠমান্ডুতে অবস্থিত সার্ক সচিবালয়–এ পরিচালক হিসেবে কাজ করেছেন। ২০১২ থেকে ২০১৪ সাল পর্যন্ত তিনি শ্রীলঙ্কায় বাংলাদেশের হাইকমিশনার ছিলেন। ২০১৪ সালের জুলাইয়ে তাকে মিয়ানমারে বাংলাদেশের রাষ্ট্রদূত হিসেবে নিয়োগ দেওয়া হয়। ২০১৭ সালে তিনি অস্ট্রেলিয়ায় বাংলাদেশের হাইকমিশনার নিযুক্ত হন এবং নিউ জিল্যান্ড ও ফিজিতেও একইসাথে দায়িত্ব পান।

তিনি বাংলাদেশ ও অস্ট্রেলিয়ার মধ্যে বাণিজ্যিক সম্পর্ক উন্নয়নের জন্য একটি যৌথ ওয়ার্কিং গ্রুপ গঠন করেন।

২০২৩ সালের জুলাইয়ে রহমান জেনেভায় জাতিসংঘ অফিসে বাংলাদেশের স্থায়ী প্রতিনিধি এবং সুইজারল্যান্ডে বাংলাদেশের রাষ্ট্রদূত নিযুক্ত হন। তিনি ভ্যাটিকান সিটি–তেও বাংলাদেশের রাষ্ট্রদূত হিসেবে দায়িত্ব পালন করেন।

২০২৪ সালের আগষ্টে, তারেক মোঃ আরিফুল ইসলাম জেনেভায় জাতিসংঘ অফিসে বাংলাদেশের স্থায়ী প্রতিনিধি হিসেবে তার স্থলাভিষিক্ত হন। তিনি গ্লোবাল কমিউনিটি এনগেজমেন্ট অ্যান্ড রেজিলিয়েন্স ফান্ড–এ বাংলাদেশের প্রতিনিধি ছিলেন।

২০২৫ সালের ২০ এপ্রিল তিনি প্রতিমন্ত্রীর মর্যাদায় প্রধান উপদেষ্টার বিশেষ সহকারী নিযুক্ত হন। তিনি পররাষ্ট্র মন্ত্রণালয়ের নির্বাহী দায়িত্ব পালন করবেন।
## ব্যক্তিগত জীবন
সুফিউর রহমান সামসিয়া রহমান কে বিয়ে করেছেন। তাদের দুইটি কন্যা এবং একটি পুত্র সন্তান রয়েছে।

## তথ্যসূত্র

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলিয়ায় বাংলাদেশের হাই কমিশনার
বিষয়শ্রেণী:নিউজিল্যান্ডে বাংলাদেশের হাই কমিশনার
বিষয়শ্রেণী:শ্রীলঙ্কায় বাংলাদেশের হাই কমিশনার
বিষয়শ্রেণী:সুইজারল্যান্ডে বাংলাদেশের রাষ্ট্রদূত
বিষয়শ্রেণী:মিয়ানমারে বাংলাদেশের রাষ্ট্রদূত
বিষয়শ্রেণী:নর্থ সাউথ বিশ্ববিদ্যালয়ের শিক্ষক
নরওয়ের কাউন্টি

নরওয়েতে ১৫টি কাউন্টি রয়েছে। ১৫টি কাউন্টি হল নরওয়ের প্রথম স্তরের প্রশাসনিক অঞ্চল যা  প্রশাসনিক বিভাগ। কাউন্টিগুলি আরও ৩৫৭টি পৌরসভা বিভক্ত (নরওয়েজীয়ঃ Комунена) । দ্বীপ অঞ্চল স্‌ভালবার্দ এবং জান মায়েন কাউন্টি বিভাগের বাইরে এবং তারা সরাসরি জাতীয় স্তর থেকে শাসিত হয়। রাজধানী শহর অসলো একই  সঙ্গে একটি কাউন্টি এবং একটি পৌরসভা উভয়ই।

২০১৭ সালে, সোলবার্গ সরকার কিছু কাউন্টি বিলুপ্ত করার এবং অন্যান্য কাউন্টির সাথে একীভূত করে বৃহত্তর কাউন্টি গঠনের সিদ্ধান্ত নেয়, কাউন্টির সংখ্যা ১৯ থেকে কমিয়ে ১১ করে, যা ১ জানুয়ারী ২০২০ এ কার্যকর করা হয়েছিল। &nbsp; এটি জনপ্রিয় বিরোধিতার সূত্রপাত করে, কেউ কেউ সংস্কারটি প্রত্যাহার করার আহ্বান জানায়। স্টরটিং ১৪ জুন ২০২২-এ সংস্কারটি আংশিকভাবে বাতিল করার পক্ষে ভোট দেয়, যেখানে ১ জানুয়ারী ২০২৪ থেকে নরওয়েতে ১৫ টি কাউন্টি থাকবে। নতুন সংযুক্ত তিনটি কাউন্টি, যথা ভেস্টফোল্ড ও টেলিমার্ক, ভাইকেন এবং ট্রমস ও ফিনমার্ক, বিলুপ্ত হয়ে যায় এবং সংস্কারের আগে বিদ্যমান পুরানো কাউন্টিগুলি কয়েকটি ছোটখাটো পরিবর্তনের সাথে পুনরায় প্রতিষ্ঠিত হয় কারণ ২০২০ সালের স্থানীয় সরকার সংস্কারের সময় কিছু পৌরসভা প্রাক্তন কাউন্টি সীমানা এবং কিছু স্যুইচড কাউন্টি জুড়ে একীভূত হয়েছিল।[no]

## নাম
নরওয়ের কাউন্টিগুলিকে  (একবচন) এবং  (বহুবচন) বলা হয়। এই নামটি প্রাচীন নর্স  শব্দ থেকে এসেছে যার অর্থ "জেলা" বা "কাউন্টি", তবে এটি "লোক" এর একই মূলের সাথে সাদৃশ্যপূর্ণ। নরওয়ের সংখ্যালঘু ভাষাগুলিতে এটি একই রকম: উত্তর সামি: fylka, দক্ষিণ সামি: fylhke,  লুলে সামি: fylkka, কেভেন: fylkki। ১৯১৮ সালের আগে, কাউন্টিগুলি *Amt* (একবচন) বা *Amter* (বহুবচন) নামে পরিচিত ছিল।

## কাউন্টির তালিকা
নীচে নরওয়েজিয়ান কাউন্টিগুলির একটি তালিকা দেওয়া হল, যার বর্তমান প্রশাসনিক কেন্দ্র রয়েছে। কাউন্টিগুলি জাতীয় সরকারের নিয়োগপ্রাপ্ত ব্যক্তি এবং তাদের নিজস্ব নির্বাচিত সংস্থা উভয় দ্বারা পরিচালিত হয়। কাউন্টি সংখ্যাগুলি সরকারী সংখ্যায়ন ব্যবস্থা ISO 3166-2:NO থেকে নেওয়া হয়েছে, যা মূলত দক্ষিণ-পূর্বে সুইডিশ সীমান্ত থেকে উত্তর-পূর্বে রাশিয়ান সীমান্ত পর্যন্ত উপকূলরেখা অনুসরণ করার জন্য প্রতিষ্ঠিত হয়েছিল, কিন্তু কাউন্টি একীভূতকরণের সাথে সাথে সংখ্যায়ন পরিবর্তিত হয়েছে।

স্‌ভালবার্দ এবং ইয়ান মায়েন দ্বীপ অঞ্চলগুলি নরওয়ের কাউন্টি ব্যবস্থার বাইরে অবস্থিত। সোয়ালবার্ড স্‌ভালবার্দের গভর্নর দ্বারা পরিচালিত হয় এবং জ্যান মায়েন নর্ডল্যান্ডের কাউন্টি গভর্নর দ্বারা পরিচালিত হয় (কিন্তু নর্ডল্যান্ডের অংশ নয়)।

বিষয়শ্রেণী:নরওয়ে সরকার
ওয়ার্ল্ড প্রেস ফটো অফ দ্য ইয়ার

**ওয়ার্ল্ড প্রেস ফটো অব দ্য ইয়ার** পুরস্কারটি ওয়ার্ল্ড প্রেস ফটো নামক একটি ডাচ ফাউন্ডেশন আয়োজিত ওয়ার্ল্ড প্রেস ফটো অ্যাওয়ার্ডস-এর অংশ।

ফটোসাংবাদিকতার জগতে এটি অন্যতম মর্যাদাপূর্ণ ও কাঙ্ক্ষিত পুরস্কার হিসেবে বিবেচিত। প্রতিবছর এমন একটি ছবি এই পুরস্কারে ভূষিত হয়, যা শুধু বছরের গুরুত্বপূর্ণ ঘটনা বা পরিস্থিতিকে তুলে ধরে না, সেই সঙ্গে তা অসাধারণ দৃষ্টিভঙ্গি ও সৃজনশীলতার মাধ্যমে একটি বড় সাংবাদিকতামূলক বিষয়ে আলোকপাত করে।

দশ সদস্যের একটি বিচারক দল এই পুরস্কারটি প্রদান করে। একইসঙ্গে তারা **ওয়ার্ল্ড প্রেস ফটো স্টোরি অব দ্য ইয়ার** পুরস্কারটিও দিয়ে থাকে। এটি এমন একটি ফটো সিরিজকে দেওয়া হয়, যা সমাজসংশ্লিষ্ট কোনো গুরুত্বপূর্ণ বিষয় গভীরভাবে তুলে ধরে এবং যার ছবিগুলোর মধ্যে রয়েছে শক্তিশালী বার্তা ও প্রভাব। এই দুটি প্রধান পুরস্কারের প্রতিটি বিজয়ী পান €৫,০০০ অর্থমূল্যের পুরস্কার।

এছাড়া, প্রতি বছর আটটি বিভাগে আরও ৩টি একক ছবি পুরস্কার এবং ৩টি ধারাবাহিক ছবি পুরস্কার প্রদান করা হয়।

## বর্ষসেরা প্রেস ছবির তালিকা
নিচে বর্ষসেরা প্রেস ছবির সকল বিজয়ী এবং সংশ্লিষ্ট ছবি সম্পর্কিত তথ্যের একটি তালিকা দেওয়া হল।

## গ্যালারি

চিত্র:Dorothy Counts.jpg|১৯৫৭: ডরোথি কাউন্টস
চিত্র:Self-immolation of Thich Quang Duc.jpg|১৯৬৩: থিচ কুয়াং দুক-এর আত্মদাহ
চিত্র:Flee to Safety.jpg|১৯৬৫: "নিরাপদ আশ্রয়ে পালানো"
চিত্র:Dusty Death.jpg|১৯৬৬: "ধুলিভরা মৃত্যু"
চিত্র:Execution of Nguyen Van Lem.jpg|১৯৬৮: নগুয়েন ভ্যান লেমের নির্বিচার হত্যা


## আরও দেখুন

* ইউরোপীয় শিল্প পুরস্কারের তালিকা
* সবচেয়ে গুরুত্বপূর্ণ বিবেচিত আলোকচিত্রের তালিকা

## তথ্যসূত্র

## বহিঃসংযোগ
*
*
*সব প্রতিযোগিতার সময়রেখা ও ওয়ার্ল্ড প্রেস ফটো অব দ্য ইয়ার বিজয়ীদের তালিকা

বিষয়শ্রেণী:ফটোসাংবাদিকতা পুরস্কার
বিষয়শ্রেণী:১৯৫৫-এ প্রবর্তিত পুরস্কার
বিষয়শ্রেণী:ডাচ চিত্রকলার পুরস্কার
বিষয়শ্রেণী:নেদারল্যান্ডসে ১৯৫৫ সালের প্রতিষ্ঠা
বিষয়শ্রেণী:আলোকচিত্রের তালিকা
আয়ুষ মহাত্রে

**আয়ুষ মহাত্রে** (জন্ম ১৬ জুলাই ২০০৭) একজন ভারতীয় প্রথম-শ্রেণীর ক্রিকেটার যিনি মুম্বই এবং ইন্ডিয়ান প্রিমিয়ার লিগ (আইপিএল)-এ চেন্নাই সুপার কিংস-এর হয়ে খেলেন।

## খেলোয়াড় জীবন
মহাত্রে একজন উদ্বোধনী ব্যাটসম্যান। তিনি ১৭ বছর বয়সে মুম্বই দলের হয়ে ২০২৪-২৫ ইরানি কাপে প্রথম-শ্রেণীর ক্রিকেটে অভিষেক করেন। কয়েক সপ্তাহ পরে, তিনি ২০২৪-২৫ রনজি ট্রফিতে মহারাষ্ট্রের বিপক্ষে মুম্বইয়ের হয়ে ১৭৬ রান করে তার প্রথম-শ্রেণীর ক্রিকেটে প্রথম শতরান করেন।

মহাত্রে পুরুষদের লিস্ট এ ক্রিকেটে ১৫০+ রান করা সর্বকনিষ্ঠ খেলোয়াড় হন এবং যশস্বী জয়সওয়ালের পূর্ববর্তী রেকর্ড ভেঙে দেন।

## তথ্যসূত্র

## বহিঃসংযোগ
* 

বিষয়শ্রেণী:ভারতীয় ক্রিকেটার
বিষয়শ্রেণী:মুম্বইয়ের ক্রিকেটার
বিষয়শ্রেণী:২০০৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
নেহারা নদী

**নেহারা নদী** বাংলাদেশের ঠাকুরগাঁও জেলার ঠাকুরগাঁও সদর উপজেলার একটি নদী।

## প্রবাহ
নেহারা নদীটি ঠাকুরগাঁও সদর উপজেলার রায়পুর ও রহিমানপুর ইউনিয়নের উলির বিল হতে উৎপত্তি লাভ করেছে। অতপর নদীটি দেহন, ভাউলার হাট, তেঁতুলিয়া এলাকা হয়ে ঠাকুরগাঁও সদর উপজেলার সিন্দুরনা মৌজায় কুলিক নদে মিলিত হয়েছে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ
## তথ্যসূত্র

 

বিষয়শ্রেণী:ঠাকুরগাঁও সদর উপজেলা
বিষয়শ্রেণী:ঠাকুরগাঁও জেলার নদী
রবিরবাজার জামে মসজিদ

**রবিরবাজার জামে মসজিদ** বাংলাদেশের একটি প্রাচীন মসজিদ যা সিলেট বিভাগের মৌলভীবাজার জেলার কুলাউড়া উপজেলার পৃথিমপাশা ইউনিয়ন এর আওতাধীন রবিরবাজারে অবস্থিত। তিন তলা বিশিষ্ট মসজিদটিতে সোনালী রঙের দুটি গুম্বজ রয়েছে। মসজিদটি প্রায় ৩ একর ৬০ শতাংশ জায়গার উপর প্রতিষ্ঠিত। মূল রবিরবাজার জামে মসজিদটি কবে স্থাপিত হয়েছিল তার কোন সনতারিখ কারো অবগতিতে নেই। তবে মসজিদের বয়স আনুমানিক দেড়শতাধিক বৎসরের হবে। কিছু কিছু তথ্যমতে প্রায় আড়াইশত বছর পুর্বে পৃথিমপাশার (ছোটসাহেব বাড়ীর) বেগম তালেবুন নেছা খাতুনের নিজস্ব উদ্যোগে প্রথম প্রতিষ্ঠিত হয় ঐতিহ্যবাহী রবিরবাজার জামে মসজিদটি।

## ইতিহাস
পৃত্থিমপাশা জমিদার বাড়ি এক মহীয়সী মহিলা  সৈয়দা তালিবুন্নেছা এই মসজিদটির প্রতিষ্ঠাতা। ধর্মপ্রান ও পর্দানশীল এই মহিলা স্বপ্নে আদিষ্ট হয়ে মসজিদটি স্থাপন করেছিলেন বলে জনশ্রুতি আছে। প্রথম মসজিদটি গড়ে উঠেছিল চুন-সুরকির প্রাচীর দ্বারা। ২ শতাংশ জমির উপর তৈরী হয়েছিল মূল মসজিদটি। সময়ের পরিক্রমায় মসজিদ এলাকার আয়তন বৃদ্ধির সাথে সাথে মসজিদটির অবকাঠামোতে এসেছে চৌকষ পরিবর্তন। বর্তমানে বাজারের বিশাল আয়তন দখল করে আছে এই মসজিদ।  এটি একটি ঐতিহ্যবাহী মসজিদ, যেখানে প্রতিদিন গড়ে লক্ষটাকা আয় হয়ে খাকে।  প্রতি সপ্তাহে মসজিদের পিলারের বাক্স হতে পাওয়া যায় সোনা, রোপা, বিভিন্ন দেশের মুদ্রা ও টাকা মিলিয়ে প্রায় ১০-১২ লক্ষ টাকা।  প্রত্যেক ধর্ম ভীরু স্থানীয় ও বহিরাগত লোকজন এই মসজিদে নিতান্ত দু’টাকা দান করে হলেও আত্মতৃপ্তি লাভ করেন। উল্লেখ্য, এই মসজিদে যে কোন সৎ মানত করে দান করলে আশানুরুপ ফলাফল পাওয়া যায় বিধায় বিভিন্ন স্থান খেকে মানুষ এসে নামায পড়েন, কোরান তিলাওয়াত ছাড়াও অন্যান্য ধর্মাবলম্বীগন দর্শন করে থাকেন। বর্তমানে ওয়াকফ্ স্টেট মসজিদটি পরিচালনা করছে। দায়িত্বে রয়েছেন এডভোকেট নওয়াব আলী আববাছ খাঁন। 

রবিরবাজার জামে মসজিদের নতুন ভবন নির্মাণ করা হয়েছে এবং কাজ চলমান। যেখানে প্রায় ১০ হাজার মুসল্লির একসাথে নামাজ আদায় করতে পারেন। রবিরবাজার জামে মসজিদে নামাযের উদ্দেশ্যে প্রতি শুক্রবার দেশের বিভিন্ন জায়গা থেকে মুসল্লিরা আসেন। 

## সমাজ কল্যাণ
মসজিদের জমাকৃত আয়ের মুনাফা হতে আবেদনের ভিত্তিতে বিভিন্ন মসজিদের শৌচাগার নির্মাণের জন্য অনুদান প্রদান করা হয়।

## তথ্যসূত্র

বিষয়শ্রেণী:মৌলভীবাজার জেলার মসজিদ
বিষয়শ্রেণী:কুলাউড়া উপজেলা
পাম নদী

**পাম নদী** বাংলাদেশের রংপুর বিভাগের পঞ্চগড় জেলার দেবীগঞ্জ উপজেলার একটি নদী।

## প্রবাহ
পাম নদীটি দেবীগঞ্জ উপজেলার পামুলি থেকে উৎপত্তি লাভ করেছে। অতপর নদীটি দেবীগঞ্জের দক্ষিণে আত্রাই নদীতে পতিত হয়েছে।

## তথ্যসূত্র

 

বিষয়শ্রেণী:পঞ্চগড় জেলার নদী
বিষয়শ্রেণী:দেবীগঞ্জ উপজেলা
জাতীয় সিভিল সার্ভিস দিবস (ভারত)

দেশের শাসনব্যবস্থা, সামাজিক ন্যায়বিচার এবং আইনি ব্যবস্থা শক্তিশালী করার ক্ষেত্রে সরকারি কর্মচারীরা গুরুত্বপূর্ণ ভূমিকা পালন করেন।  একটি উন্নত, আরও দক্ষ দেশের স্থপতি হলেন সরকারি কর্মচারীরা। তাদের নিষ্ঠার প্রতি সম্মান জানাতে, ভারত প্রতি বছর ২১ এপ্রিল **জাতীয় সিভিল সার্ভিস দিবস** উদযাপন করে। এই দিনটিতে ভারতের প্রশাসনিক কাঠামোর মেরুদণ্ড হিসেবে বিবেচিত সিভিল সার্ভিসের অবদানকে স্বীকৃতি ও সম্মান দেওয়া হয়।

ভারতের সিভিল সার্ভিসের মধ্যে রয়েছে ইন্ডিয়ান অ্যাডমিনিস্ট্রেটিভ সার্ভিস (আইএএস) বা ভারতীয় প্রশাসনিক পরিষেবা, ইন্ডিয়ান পুলিশ সার্ভিস (আইপিএস) বা ভারতীয় পুলিশ পরিষেবা, ইন্ডিয়ান ফরেন সার্ভিস (আইএফএস) বা ভারতীয় পররাষ্ট্র পরিষেবা এবং কেন্দ্রীয় সরকারের অধীনে গ্রুপ 'এ' এবং 'বি'-এর কর্মকর্তারা।

প্রতি বছর এই দিনে ভারত সরকার জনপ্রশাসনের ক্ষেত্রে অসামান্য অবদান রেখেছেন এমন বেসামরিক কর্মচারীদের সম্মান জানায়। ভারতের প্রধানমন্ত্রী ব্যক্তিগতভাবে নিষ্ঠা, সততা এবং নিষ্ঠার সাথে তাদের দায়িত্ব পালনকারী কর্মকর্তাদের পুরস্কার প্রদান করেন।

## পটভূমি
১৯৪৭ সালের ২১ এপ্রিল, ভারতের প্রথম স্বরাষ্ট্রমন্ত্রী সর্দার বল্লভভাই প্যাটেল দিল্লির মেটক্যালফ হাউসে ভারতীয় প্রশাসনিক পরিষেবার প্রবেশনারি অফিসারদের উদ্দেশ্যে ভাষণ দেন। তাঁর প্রতীকী ভাষণে, তিনি বেসামরিক কর্মচারীদের "ভারতের ইস্পাত কাঠামো" হিসাবে উল্লেখ করেন এবং জাতির সেবায় প্রতিশ্রুতিবদ্ধ থাকার জন্য তাদের আহ্বান জানান।

এই ঐতিহাসিক ভাষণকে স্মরণীয় করে রাখতে, ভারত সরকার ২০০৬ সাল থেকে জাতীয় সিভিল সার্ভিস দিবস উদযাপন শুরু করে। প্রথম আনুষ্ঠানিক অনুষ্ঠানটি নয়াদিল্লির বিজ্ঞান ভবনে অনুষ্ঠিত হয়।

## ইতিহাস
**মৌর্য যুগ:** প্রাচীন ভারতীয় শাসনব্যবস্থার কথা চাণক্য এর অর্থশাস্ত্রে পাওয়া যায়। যেখানে তিনি প্রশাসনের মূল কাঠামো বর্ণনা করেছিলেন,যা ছিল  রাজা (স্বামী), কর্মকর্তা (অমাত্য), অঞ্চল (জনপদ), দুর্গ, কোষাগার, আইন এবং মিত্রশক্তি। মৌর্য আমলে যোগ্যতার ভিত্তিতে বেসামরিক কর্মচারীদের নিয়োগ করা হত।

**মুঘল যুগ:** ১৫৭১ সালে আকবর কর্তৃক প্রবর্তিত মনসবদারি ব্যবস্থা ছিল একটি কাঠামোগত সামরিক ও প্রশাসনিক কাঠামো। 
ব্রিটিশ শাসন:

**ব্রিটিশ আমল:**"সিভিল সার্ভিসেস" শব্দটি ব্রিটিশ ইস্ট ইন্ডিয়া কোম্পানির আমলে প্রথম ব্যবহার করা হয়। ওয়ারেন হেস্টিংস এর ভিত্তি স্থাপন করেছিলেন এবং চার্লস কর্নওয়ালিস এটি পুনর্গঠন করেছিলেন, যার ফলে "ভারতীয় সিভিল সার্ভিসেসের জনক" উপাধি অর্জন করেছিলেন।
১৮৩৫ সালে, ম্যাকলের রিপোর্ট মেধা-ভিত্তিক ব্যবস্থা চালু করে। ১৮৫৫ সালে লন্ডনে প্রতিযোগিতামূলক পরীক্ষা শুরু হয় এবং ১৮৬৪ সালে সত্যেন্দ্রনাথ ঠাকুর প্রথম ভারতীয় হিসেবে এই পরীক্ষায় উত্তীর্ণ হন।

**স্বাধীনতা-পরবর্তী:** ভারতের স্বাধীনতার পর, ইউনিয়ন পাবলিক সার্ভিস কমিশন (UPSC) প্রতিষ্ঠিত হয়।

## উদ্দেশ্য
* সরকারি কর্মচারীদের জনসেবায় নিজেদেরপুনরায় উৎসর্গ করতে উৎসাহিত করা।
* কর্মক্ষমতা এবং দায়িত্বশীল শাসনে উৎকর্ষতা প্রচার করা।
* বিভাগীয় কর্মক্ষমতা মূল্যায়নের জন্য সরকারকে একটি সুযোগ প্রদান করা।
* প্রধানমন্ত্রীর পুরস্কারের মাধ্যমে সেরা কর্মক্ষম বেসামরিক কর্মচারীদের সম্মানিত করা।

## তথ্যসূত্র

বিষয়শ্রেণী:এপ্রিল উদ্‌যাপন
ইয়াথক্যেড হ্রদ

**ইয়াথক্যেড হ্রদ** (বিকল্প নাম: **হেকোলিগুয়া**; যার অর্থ "সাদা রাজহাঁস") হল একটি প্রাকৃতিক মিঠা পানির হ্রদ, যা নুনাভাট এর কিভাল্লিক অঞ্চল, কানাডা, উত্তর আমেরিকাতে অবস্থিত।

এই হ্রদটি আনগিকুনি হ্রদ ও ফরড হ্রদের মাঝখানে অবস্থিত এবং এটি কাজান নদীর উপর অবস্থিত একাধিক হ্রদের একটি। ইয়াথক্যেড হ্রদের নাম রেখেছেন ঐ অঞ্চলের ঐতিহাসিক ব্যারেন-গ্রাউন্ড কারিবু শিকারি সায়িসি ডেনি জনগোষ্ঠী। এখানে কারিবু ইনুয়িটদের নিদর্শনও পাওয়া গেছে। হ্রদটির মোট আয়তন ১,৪৪৯ বর্গকিলোমিটার।

বিশ্বের মধ্যে এটি একমাত্র হ্রদ, যেখানে এমন এক জটিল ভূ-গঠনের উদাহরণ রয়েছে—একটি হ্রদের মধ্যে একটি দ্বীপ, সেই দ্বীপের মধ্যে আবার একটি হ্রদ, যার মধ্যেও একটি দ্বীপ রয়েছে।

## জলবায়ু
ইয়াথক্যেড হ্রদ এলাকায় জলবায়ু বেশ ঠান্ডা। এখানকার গ্রীষ্মকালও শীতল, আর সারা বছরেই কিছু না কিছু বৃষ্টি বা তুষারপাত হয়—কোনো শুষ্ক ঋতু নেই।

## ভূগোল
এই হ্রদটি চার্চিল ক্র্যাটনের একটি অংশ, যা কানাডিয়ান শিল্ডের উত্তর-পশ্চিম অঞ্চলে অবস্থিত। এটি হিয়ার্ন ডোমেইনের অন্তর্গত, যা ওয়েস্টার্ন চার্চিল প্রদেশ নামে পরিচিত।

কানাডার মানচিত্র অনুযায়ী, দেশের ভৌগোলিক কেন্দ্র এই হ্রদের ঠিক দক্ষিণে,  এ অবস্থিত।

হ্রদটি সমুদ্রপৃষ্ঠ থেকে প্রায় ৮২ মিটার (২৬৯ ফুট) উচ্চতায় অবস্থিত। এর কাছাকাছি কিছু উল্লেখযোগ্য স্থান হলো:
* উইন্ডি পয়েন্ট – হ্রদের দক্ষিণে ৯ কিমি দূরে
* কেয়ার্ন পয়েন্ট – পূর্বে ১৭ কিমি দূরে
* ইয়েলোনাইফ শহর – উত্তরে ৫২০ কিমি দূরে।

## খনিজ সম্পদ
ইয়াথক্যেড সেডিমেন্টারি বেসিন ইউরেনিয়াম, তামা এবং মলিবডেনাম-এর খনিজ সম্পদে সমৃদ্ধ। এখানে খনি অনুসন্ধানে গোল্ডকর্প কোম্পানির মালিকানা রয়েছে, যা প্রায়  জমি দখলে রেখেছে।

গোল্ডকর্পের মালিকানাধীন হওয়ার কারণে, এই হ্রদটি সাধারণের জন্য উন্মুক্ত নয়।

## আরও দেখুন
* নুনাভাটের হ্রদসমূহের তালিকা
* কানাডার হ্রদসমূহের তালিকা

## সূত্র

## বহিঃসংযোগ
* মানচিত্র, আশপাশের হ্রদসহ
* ছবি, জিওলজিক্যাল সার্ভে অব কানাডা, ২০০৭

বিষয়শ্রেণী:কিভাল্লিক অঞ্চলের হ্রদ
হাটখোলা

**হাতখোলা** হল ভারতের পশ্চিমবঙ্গ রাজ্যের নদিয়া জেলার চাঁপড়া উপবিভাগের একটি গ্রাম। এটি বাংলাজি থেকে প্রায় ৯.২ কিমি এবং কৃষ্ণনগর জেলা সদর থেকে ২৭ কিমি দূরে অবস্থিত।

## ভৌগলিক বিবরণ
হাতখোলার মোট এলাকা ৬০২.৪৯ হেক্টর। এটি চাঁপড়া সমষ্টি উন্নয়ন ব্লকের অংশ এবং গ্রাম পঞ্চায়েত হিসেবে কাজ করে।

## জনসংখ্যা
ভারতের ২০১১ সালের জনগণনা অনুযায়ী, হাতখোলার মোট জনসংখ্যা ৭১৬৪। এর মধ্যে পুরুষ সংখ্যা ৩৭৩৮ এবং মহিলা সংখ্যা ৩৪২৬। গ্রামের সাক্ষরতার হার ৫৭.২২%, যেখানে পুরুষ সাক্ষরতার হার ৫৮.৮৮% এবং মহিলা সাক্ষরতার হার ৫৫.৪০%।

## অর্থনীতি
মুখ্য অর্থনৈতিক কর্মকাণ্ডের জন্য নিকটবর্তী শহর হল কৃষ্ণনগর, যা প্রায় ১০ কিমি দূরে অবস্থিত। গ্রামে সরকারি ও বেসরকারি বাস পরিষেবা রয়েছে এবং ১০ কিমি ব্যাসার্ধে একটি রেলওয়ে স্টেশন উপলব্ধ।

## প্রশাসন
হাতখোলা চাঁপড়া ব্লকের অধীনে গ্রাম পঞ্চায়েত হিসেবে কাজ করে। এটি নদিয়া জেলা প্রশাসনের অধীনে পরিচালিত। এটি রাজা মানিক রাম বসুর হাতখোলা রাজপরিবারের বাড়ি হিসেবে পরিচিত।

## তথ্যসূত্র

বিষয়শ্রেণী:পশ্চিমবঙ্গের গ্রাম
আল ইয়াউম

***আল ইয়াউম*** (আরবি: اليوم; *দিন অথবা আজ*) এটি সৌদি আরবের দামাম শহর থেকে প্রকাশিত একটি আরবি দৈনিক পত্রিকা, যা সাধারণভাবে সরকারপন্থী বলে ধারণা করা হয়। ১৯৬৫ সাল থেকে পত্রিকাটি নিয়মিত প্রকাশিত হচ্ছে।

## ইতিহাস ও মালিকানা
১৯৬৫ সালে দামাম শহর থেকে *আল ইয়াউম* পত্রিকার যাত্রা শুরু হয়। শুরুতে এটি ছিল সাপ্তাহিক একটি আট পৃষ্ঠার ম্যাগাজিন। ধীরে ধীরে এর প্রকাশের সংখ্যা ও আকার বাড়তে থাকে, আর ১৯৭৮ সালে এটি দৈনিক পত্রিকায় রূপ নেয়। পত্রিকাটি দার আল ইয়াউম প্রিন্টিং ও প্রকাশনা সংস্থার মালিকানায় এবং তত্ত্বাবধানে প্রকাশিত হয়। আল ইয়াউম পত্রিকার কেন্দ্রীয় কার্যালয় দামামা শহরে।

আল ইয়াউম-এর প্রধান সম্পাদক হিসেবে হামিদ ঘুয়ারফি ১৯৮১ সাল পর্যন্ত দায়িত্ব পালন করেন; তবে সে বছর সৌদি সরকারের সমালোচনা করায় তিনি বরখাস্ত হন। এই পত্রিকার প্রাক্তন প্রধান সম্পাদকদের একজন ছিলেন উসমান আল ওমেইর, যিনি বর্তমানে উদারপন্থী আরবি সংবাদমাধ্যম ‘এলাফ’-এর প্রতিষ্ঠাতা ও মালিক। পত্রিকাটির প্রধান সম্পাদক হিসেবে মুহাম্মদ আবদাল্লাহ আল ওয়াইলও এক সময় দায়িত্বে ছিলেন।

দৈনিক পত্রিকাটি মধ্যপ্রাচ্যের প্রথম এবং বিশ্বের দ্বিতীয় সংবাদপত্র হিসেবে আইএফআরএ আইএসও সনদ লাভ করে। এটি মুদ্রণে শ্রেষ্ঠত্বের জন্য মধ্যপ্রাচ্যের প্রথম সংবাদপত্র হিসেবে আইএফআরএ এশিয়া পুরস্কার অর্জন করে। এছাড়াও, পত্রিকাটি মধ্যপ্রাচ্যের প্রথম সংবাদপত্র হিসেবে ওয়ান-ইফরা স্টার ক্লাব এবং কালার কোয়ালিটি ক্লাবের সদস্যপদ লাভ করে।

## বিষয়বস্তু ও বিন্যাস
*আল ইয়াউম* পূর্বাঞ্চল প্রদেশের স্থানীয় পত্রিকা হওয়ায়, ১৯৭৯ সালের কাতিফ বিদ্রোহের আগে এই অঞ্চলের স্থানীয় জনগণের নেতিবাচক জীবনযাত্রার পরিস্থিতি সমালোচনামূলকভাবে তুলে ধরেছিল।

পত্রিকাটি মূলত দামাম এবং এর কাছাকাছি অঞ্চলের খবর প্রকাশ করে। এটি সৌদি আরব এবং পারস্য উপসাগরীয় আরব রাষ্ট্রগুলোর পাঠকদের আগ্রহের বিষয় আঞ্চলিক খবর, খেলার ইভেন্ট এবং সামাজিক সমস্যাগুলোও তুলে ধরে। পত্রিকাটি ২৮টি রঙিন এবং সাদাকালো পৃষ্ঠা সম্বলিত একটি বড় আকারের ট্যাবলয়েড বিন্যাসে প্রকাশিত হয়।

## বিতরণ ও প্রচলন
যদিও এই পত্রিকাটি স্থানীয় খবরের ওপর বেশি মনোযোগ দেয় এবং প্রধানত পূর্বাঞ্চলীয় প্রদেশেই এর প্রচার সীমাবদ্ধ, তবুও, এটি পারস্য উপসাগরীয় অঞ্চল জুড়ে বিস্তৃতভাবে বণ্টিত সরবরাহ করা হয়। এটি পূর্বাঞ্চলীয় প্রদেশের প্রধান শীর্ষস্থানীয় সংবাদপত্র।

১৯৭৫ সালে এই পত্রিকাটি ৬,০০০ কপি বিক্রি হয়েছিল। ধারণা করা হয়, ২০০৩ সালে ‘আল ইয়াউম’-এর প্রচার সংখ্যা ছিল ৮০,০০০ কপি। ২০০৭ সালে এর প্রচার সংখ্যা ছিল ১ লক্ষ ৩৫ হাজার কপি।

## নিষেধাজ্ঞা ও গ্রেপ্তার
যদিও এই দৈনিকটিকে সরকারপন্থী হিসেবে বর্ণনা করা হয়, তবুও এর সংবাদদাতাদের বরখাস্ত ও গ্রেফতারের অভিজ্ঞতা রয়েছে। ১৯৮২ সালে এর একজন প্রতিবেদককে দুই বছরের জন্য আটক করা হয়েছিল। ওই বছরের মে মাসে সৌদি সরকার পত্রিকাটি বন্ধ করে দেয়। কারণ এর সাহিত্য সাময়িকী সৌদি আরবের কমিউনিস্ট পার্টি এবং আরব উপদ্বীপের সোশ্যালিস্ট অ্যাকশন পার্টির (হিজব আল-আমাল আল-ইশতিরাকি ফি আল-জাজিরা আল-আরাবিয়্যা) ঘনিষ্ঠ প্রগতিশীল ও বামপন্থী তরুণ লেখকদের মধ্যে জনপ্রিয় হয়ে উঠেছিল।

## আরও দেখুন

* আল রিয়াদ
* সৌদি আরবের সংবাদপত্রের তালিকা

## তথ্যসূত্র

## বহিঃসংযোগ
*

বিষয়শ্রেণী:আরবি ভাষার সংবাদপত্র
বিষয়শ্রেণী:সৌদি আরবে বিবাচন
বিষয়শ্রেণী:সৌদি আরবের সংবাদপত্র
এন৪০১ (বাংলাদেশ)

**জাতীয় মহাসড়ক ৪০১** যা **টাঙ্গাইল–ময়মনসিংহ মহাসড়ক** নামে পরিচিত, বাংলাদেশের একটি জাতীয় মহাসড়ক। মহাসড়কটি টাঙ্গাইল জেলার মধুপুরকে ময়মনসিংহের সাথে যুক্ত করেছে। এই মহাসড়কের মোট দৈর্ঘ্য ।

২০০৫–২০০৬ সালে সড়কের বাঁধের কাজ সম্পন্ন করা হয়। ২০১১ সালে সড়কে নতুন করে কার্পেটিং করা হয়। ২০২১ সালের ১ জুলাই মহাসড়কটির সংস্কার ও প্রশস্তকরণের কাজ শুরু হয়। এই প্রকল্পে ১ হাজার ১০৭ কোটি টাকা ব্যয় হয়েছে।

এই মহাসড়কে ৫টি সেতু ও ৩৪টি কালভার্ট রয়েছে। এর মধ্যে বক্স কালভার্ট ৩২টি ও পাইপ কালভার্ট ২টি।

## বহিঃসংযোগ

* 

## তথ্যসূত্র

বিষয়শ্রেণী:বাংলাদেশের জাতীয় মহাসড়ক
বিষয়শ্রেণী:ময়মনসিংহ
বিষয়শ্রেণী:মধুপুর উপজেলা
বিষয়শ্রেণী:মুক্তাগাছা উপজেলা
বাংলাদেশ মাজলিসুল মুফাসসিরীন

**বাংলাদেশ মাজলিসুল মুফাসসিরীন** হলো বাংলাদেশ আলেমদের সমন্বয়ে গঠিত একটি সংগঠন। এই সংগঠনটি সারাদেশে জেলাভিত্তিক কমিটির মাধ্যমে কেন্দ্র থেকে পরিচালিত হয়। এর মাধ্যমে তরুণ ও নতুন আলেমদের দাওয়াতী কাজে যোগ্য করে তুলতে বিশেষ প্রশিক্ষণ দিয়ে থাকে। এছাড়াও সমসাময়িক প্রেক্ষাপটে এবং ধর্মীয় ইস্যু নিয়েও কর্মসূচি পালন করে থাকে। ২০২৪ সালে জুলাই বিপ্লবের সময় ছাত্র-জনতার উপর হামলা ও হত্যার প্রতিবাদ এবং গ্রেফতারের দাবি জানিয়ে সংগঠনটি ব্যাপক আলোচনায় আসে।

## ইতিহাস

বাংলাদেশ মাজলিসুল মুফাসসিরীন ২০২০ সালে করোনাকালীন সময়ে দেশের কয়েকজন খ্যাতিমান সর্বজনশ্রদ্ধেয় আলেমগণের উদ্যোগে ২৪ অক্টোবর ঢাকায় একটি হলরুমে প্রতিষ্ঠিত হয়।

## লক্ষ্য ও উদ্দেশ্য
দ্বীন প্রচারের পাশাপাশি জীবনের সকল ক্ষেত্রে তা আমলে পরিণত করে মানবতার কল্যাণ সাধনের মাধ্যমে আল্লাহর সন্তোষ অর্জন' করাই সংগঠনটির লক্ষ্য ও উদ্দেশ্য।

## কার্যক্রম
সংগঠনটি কুরআন, হাদীসের আলোকে যুগোপযোগী মিশন, ভিশন মূলনীতি ও কর্মসূচি নিয়ে সংগঠনটি যাবতীয় কার্যক্রম পরিচালনা করে থাকে। নবীন ও তরুণ আলেমের প্রশিক্ষণ কর্মশালা ও বিশেষ দিকনির্দেশনাসহ ডায়েরি বিতরণ করে থাকে।

## উপদেষ্টা কমিটি
সংগঠনটি ছয় সদস্যের একটি উপদেষ্টা কমিটি রয়েছে।
* সাইয়্যেদ আনোয়ার হোসাইন
*কামাল উদ্দীন আব্দুল্লাহ জাফরী 
* অধ্যক্ষ মাওলানা জয়নুল আবেদীন
*ড. আবুল কালাম আযাদ বাশার
*ড. ইসহাক আল মাদানী
* হাফেজ মাওলানা লুৎফর রহমান

## কেন্দ্রীয় সভাপতি

## আরও দেখুন
* আল্লামা লুৎফর রহমান
* অধ্যাপক মাওলানা নূরুল আমীন
* কামাল উদ্দীন আব্দুল্লাহ জাফরী

## তথ্যসূত্র

বিষয়শ্রেণী:বাংলাদেশ ভিত্তিক সংগঠন
বিষয়শ্রেণী:২০২০-এ প্রতিষ্ঠিত সংগঠন
৪৮তম জাতীয় চলচ্চিত্র পুরস্কার (বাংলাদেশ)

**৪৮তম জাতীয় চলচ্চিত্র পুরস্কার** প্রদান করবে বাংলাদেশের তথ্য মন্ত্রণালয়। ২০২৩ সালে মুক্তিপ্রাপ্ত বাংলাদেশের শ্রেষ্ঠ চলচ্চিত্রসমূহকে সম্মানিত করতে এই পুরস্কার দেওয়া হবে। ২০২৫ সালের ২৯শে জানুয়ারি মোট ২৮টি বিভাগে বিজয়ীদের নাম ঘোষণা করা হয়।

*[[সাঁতাও (চলচ্চিত্র)|সাঁতাও]]* শ্রেষ্ঠ চলচ্চিত্রসহ চারটি বিভাগে পুরস্কার লাভ করে। *[[সুড়ঙ্গ (চলচ্চিত্র)|সুড়ঙ্গ]]* সর্বাধিক আটটি বিভাগে ও *[[প্রিয়তমা]]* দ্বিতীয় সর্বাধিক পাঁচটি বিভাগে পুরস্কার অর্জন করে। অন্যান্য বিজয়ীদের মধ্যে *[[আম কাঁঠালের ছুটি]]*, *[[অ্যাডভেঞ্চার অব সুন্দরবন]]* ও *[[ওরা সাত জন]]* দুটি করে এবং *মরিয়ম*, *[[রক্তজবা (চলচ্চিত্র)|রক্তজবা]]*, *[[লাল শাড়ি]]* ও *লীলাবতী নাগ: দ্য রেবেল*একটি করে পুরস্কার অর্জন করে।

## জুরি বোর্ড
২০২৪ সালের ১৫ সেপ্টেম্বর একটি ১৩ সদস্যের জুরি বোর্ড ঘোষণা করা হয়। এর সভাপতির দায়িত্ব পালন করছেন তথ্য ও সম্প্রচার মন্ত্রণালয়ের অতিরিক্ত সচিব (চলচ্চিত্র)। বিলুপ্ত ঘোষিত বাংলাদেশ চলচ্চিত্র সেন্সর বোর্ডের ভাইস চেয়ারম্যান এই বোর্ডের সদস্য সচিব হিসেবে দায়িত্ব পালন করবেন। এছাড়াও, বাংলাদেশ ফিল্ম আর্কাইভ-এর মহাপরিচালক এবং তথ্য ও সম্প্রচার মন্ত্রণালয়ের চলচ্চিত্র শাখার প্রধানও বোর্ডে সদস্য হিসেবে রয়েছেন।

জুরি বোর্ডের অন্যান্য সদস্যদের মধ্যে রয়েছেন অভিনেতা ইলিয়াস কাঞ্চন, পরিচালক জাহিদুর রহিম অঞ্জন, সঙ্গীত পরিচালক প্রিন্স মাহমুদ, চিত্রগ্রাহক বরকত হোসেন পলাশ, অভিনেত্রী অপি করিম, এবং কণ্ঠশিল্পী নাজমুন মুনিরা ন্যান্সি। এ ছাড়া ঢাকা বিশ্ববিদ্যালয়র টেলিভিশন, ফিল্ম ও ফটোগ্রাফি বিভাগের সভাপতি এস এম ইমরান হোসেন এবং সাংবাদিক ওয়াহিদ সুজনও সদস্য হিসেবে ছিলেন।

২০২৪ সালের ২৩ সেপ্টেম্বর ইলিয়াস কাঞ্চন জুরি বোর্ড থেকে পদত্যাগ করেন। তিনি সময়ের অভাব ও অন্যান্য ব্যস্ততার কথা উল্লেখ করে এই সিদ্ধান্ত নেন।

## বিজয়ীদের তালিকা
### আজীবন সম্মাননা

## তথ্যসূত্র

বিষয়শ্রেণী:জাতীয় চলচ্চিত্র পুরস্কার (বাংলাদেশ)
বিষয়শ্রেণী:২০২৩-এর চলচ্চিত্র পুরস্কার
নন্দনগর

**নন্দনগর** (পূর্বনাম **ঘাট**) হলো ভারতের উত্তরাখণ্ড রাজ্যের চামোলি জেলার একটি তহশিল ও নগর পঞ্চায়েত। জেলার দক্ষিণ-মধ্যাঞ্চলে অবস্থিত তহশিলটি একটি সংযোগ সড়কের মাধ্যমে চার ধাম মহাসড়ক ও নন্দপ্রয়াগের সাথে যুক্ত।

২০১২ সালে উত্তরাখণ্ডের মুখ্যমন্ত্রী বিজয় বহুগুণা এই তহশিল প্রতিষ্ঠা করেন। নন্দনগর তহশিল মূলত একটি কৃষিপ্রধান এলাকা। এই এলাকার প্রধান কৃষিজ উৎপাদন হলো ধান, গম ও ভুট্টা। প্রাথমিকভাবে তহশিলের নাম “ঘাট” হলেও, স্থানীয়রা নাম পরিবর্তনের দাবি জানালে তহশিলের নাম পরিবর্তন করে “নন্দনগর” করা হয়।

এই তহশিলটি নিম্ন হিমালয় পর্বতশ্রেণির নিকটে অবস্থিত। নন্দা দেবীর একটি প্রাচীন মন্দির শহরটির নিকটে অবস্থিত। এখানে প্রায়শই অতিবৃষ্টিপাত এবং ভূমিধ্বসের ঘটনা ঘটে থাকে। তহশিলটি ঋষিকেশ-বদ্রিনাথ জাতীয় মহাসড়কের মাধ্যমে যুক্ত। মহাসড়ক থেকে একটি সংযোগকারী সড়ক নন্দপ্রয়াগ থেকে শুরু হয়ে নন্দনগরকে যুক্ত করেছে। নন্দনগরের সবচেয়ে নিকটবর্তী বিমানবন্দর দেরাদুনে অবস্থিত জলি গ্র‍্যান্ট বিমানবন্দর, যা শহর থেকে প্রায় ২৮০ কিলোমিটার দূরে অবস্থিত।

## তথ্যসূত্র

বিষয়শ্রেণী:চামোলি জেলার ভূগোল
গৃহপালিত পশুর তালিকা

**গৃহপালিত পশু** বলতে মানুষের সাথে বসবাসযোগ্য প্রাণীদের বোঝায়। কোনো প্রাণীকে সম্পূর্ণভাবে গৃহপালিত হতে গেলে বেশিরভাগ ক্ষেত্রে তাকে তার বন্য পূর্বপুরুষের তুলনায় যথেষ্ট বংশগতীয়, আচরণগত ও অঙ্গসংস্থানগত পরিবর্তনের মধ্য দিয়ে যেতে হয়। তবে এমন গৃহপালিত পশুও রয়েছে যারা শত শত বছর ধরে কৃত্রিম নির্বাচনের মধ্য দিয়ে গেলেও তারা তাদের বন্য পূর্বপুরুষদের তুলনায় সামান্যই পরিবর্তিত হয়েছে। কোনো প্রাণীর মধ্যে কোনোকিছুর পরিবর্তনের হারের নেপথ্যে একাধিক কারণ রয়েছে, যদিও কোনো প্রাণীকে সর্বদা তার বন্য রূপ থেকে উন্নত করার আকাঙ্ক্ষা নাও থাকতে পারে। গৃহপালিতকরণ একটি ক্রমবর্ধমান প্রক্রিয়া, তাই কখন কোনো প্রাণী সম্পূর্ণভাবে গৃহপালিত হয়েছে তার কোনো সুনির্দিষ্ট সময়কাল নেই।

প্রত্ন-প্রাণিবিজ্ঞানে গৃহপালিত পশুদের তিনটি শ্রেণিতে ভাগ করা হয়:
# পোষ্য (কুকুর, বিড়াল, হ্যামস্টার ইত্যাদি)
# প্রাণিসম্পদ (গরু, ছাগল, ভেড়া, শূকর ইত্যাদি)
# কাজের পশু (উট, গাধা, ঘোড়া ইত্যাদি)

এই তালিকায় গৃহপালিত পশুর পাশাপাশি গৃহপালিত করা হচ্ছে এমন পশু এবং শিকার ব্যতীত মানুষের সাথে নিবিড় সম্পর্ক রয়েছে এমন পশুও রয়েছে। অর্থাৎ এই তালিকায় গৃহপালিত, আধা-গৃহপালিত, অগৃহপালিত কিন্তু বাণিজ্যিক হারে প্রজননকৃত ইত্যাদি পশু রয়েছে।

## গৃহপালিত পশু

## আংশিক গৃহপালিত পশু

## তথ্যসূত্র
ফয়সাল বিন সত্তাম আল সৌদ

**ফয়সাল বিন সত্তাম আল সৌদ** (; জন্ম ১৯৭০) তিনি একজন সৌদি ব্যবসায়ী, আইনজীবী ও কূটনীতিবিদ, যিনি ২০১৭ সালের মে মাস থেকে ইতালিতে সৌদি আরবের রাষ্ট্রদূত হিসেবে দায়িত্ব পালন করছেন। তিনি সৌদি রাজপরিবার ‘আল সউদ’-এর সদস্য এবং সৌদি আরবের প্রতিষ্ঠাতা বাদশাহ আবদুল আজিজের নাতি।

## প্রাথমিক জীবন ও শিক্ষা

প্রিন্স ফয়সাল ১৯৭০ সালে তায়িফ শহরে জন্মগ্রহণ করেন। তিনি আবদুল আজিজের পুত্র সত্তামের চতুর্থ সন্তান। তার ভাই আবদুল আজিজ বিন সত্তাম রয়্যাল কোর্টে উপদেষ্টা হিসেবে দায়িত্ব পালন করছেন।

প্রিন্স ফয়সাল রিয়াদে তাঁর প্রাথমিক শিক্ষা সম্পন্ন করেন। তিনি রিয়াদের কিং সৌদ বিশ্ববিদ্যালয় থেকে আইন বিষয়ে স্নাতক ডিগ্রি অর্জন করে ১৯৯১ সালে সেখান থেকে স্নাতক হন। তিনি ১৯৯৫ সালে যুক্তরাষ্ট্রের ম্যাসাচুসেটস অঙ্গরাজ্যের ক্যামব্রিজে অবস্থিত হার্ভার্ড ল স্কুল থেকে আইন বিষয়ে স্নাতকোত্তর ডিগ্রি অর্জন করেন।

## কর্মজীবন
সৌদি আরবে ফিরে আসার পর প্রিন্স ফয়সাল ২০০১ সাল পর্যন্ত রিয়াদের কিছু বেসরকারি আইন সংস্থায় কর্মরত ছিলেন। এরপর তিনি এক বছর জেনেভায় বিশ্ব বাণিজ্য সংস্থায় কাজ করেন। ২০০২ সাল থেকে তিনি ব্যবসায়িক কর্মকাণ্ড শুরু করেন। তিনি জিম হোল্ডিং নামের একটি প্রতিষ্ঠানের মালিক, যার প্রধান কার্যালয় রিয়াদে। প্রতিষ্ঠানটি পরিবহন, টেকসই উন্নয়ন ও প্রযুক্তি, খাদ্য ও পানীয়, এবং রিয়েল এস্টেটসহ বিভিন্ন খাতে কাজ করে।

২০১৭ সালের মে মাসে প্রিন্স ফয়সালকে ইতালিতে রাষ্ট্রদূত হিসেবে নিযুক্ত করা হয়, মন্ত্রিপর্যায়ের এই পদে তিনি রায়েদ খালিদ ক্রিমলির স্থলাভিষিক্ত হন। ২১ জুন ২০১৮ সালে তিনি ইতালি, মাল্টা ও সান মারিনোতে সৌদি আরবের রাষ্ট্রদূত হিসেবে আনুষ্ঠানিক স্বীকৃতি লাভ করেন। তিনি পূর্ণক্ষমতাপ্রাপ্ত বিশেষ দূত ও রাষ্ট্রদূত।

## ব্যক্তিগত জীবন
প্রিন্স ফয়সাল মোহাম্মদ বিন নাওয়াফ আল সৌদের জামাতা এবং তাঁর চার সন্তান রয়েছে। তিনি ইংরেজি ভাষায় দক্ষতা অর্জন করেছেন।

## তথ্যসূত্র

বিষয়শ্রেণী:২১শ শতাব্দীর সৌদি কূটনীতিবিদ
বিষয়শ্রেণী:২১শ শতাব্দীর সৌদি ব্যবসায়ী
বিষয়শ্রেণী:১৯৭০-এ জন্ম
বিষয়শ্রেণী:হার্ভার্ড ল স্কুলের প্রাক্তন শিক্ষার্থী
বিষয়শ্রেণী:বাদশাহ সৌদ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
দিমিত্রো জাজিউ

**দিমিত্রো জাজিউ** (ইউক্রেনীয় Дмитро Зайців; ১৭ ফেব্রুয়ারি ১৮৯৭ – ডিসেম্বর ১৯৭৬) একজন ইউক্রেনীয় এবং ব্রাজিলীয় কীটতত্ত্ববিদ ছিলেন। অনেক গুবরে পোকা আবিষ্কারের জন্য এবং তার সংগ্রহের জন্য তিনি উল্লেখযোগ্য। তিনি ইউক্রেনের ভেলিকা মিখাইলিভকাতে জন্মগ্রহণ করেন এবং রিও ডি জেনিরো, ব্রাজিলে মারা যান। তিনি *নিওট্রপিক্যাল লংহর্ন বিটলের দুটি নতুন গণ এবং প্রজাতি (কোলিওপটেরা সেরাম্বিসিডি) [১৯৫৭] এবং* *রিও ডি জেনিরোর লংহর্ন বিটলের গবেষণায় অবদান (কোলিওপটেরা সেরাম্বিসিডি) [১৯৫৮]*, এর লেখক। তিনিই প্রথম *[[অ্যাডেসময়েডস]]* এবং *[[সিউডোগ্রামমোপসিস লাইনিয়াটা|সিউডোগ্রামমোপসিস]]*, পাশাপাশি *[[বেরাবা অ্যাঙ্গাস্টিকোলিস]]* এবং *[[মায়নোক্রোমা সাবাউরোসাম]]*, সহ আরও অনেক প্রজাতির বর্ণনা দেন।

## তথ্যসূত্র

বিষয়শ্রেণী:১৮৯৭-এ জন্ম
বিষয়শ্রেণী:১৯৭৬-এ মৃত্যু
বিষয়শ্রেণী:ব্রাজিলীয় কীটতত্ত্ববিদ
বিষয়শ্রেণী:ব্রাজিলে ইউক্রেনীয় অভিবাসী
বিষয়শ্রেণী:বিংশ শতাব্দীর ইউক্রেনীয় প্রাণিবিজ্ঞানী
বিষয়শ্রেণী:বিংশ শতাব্দীর ব্রাজিলীয় প্রাণিবিজ্ঞানী
জেড৭৪০৯ (বাংলাদেশ)

**জেলা সড়ক ৭৪০৯** বা **ভেড়ামারা রেলওয়ে স্টেশন–ভেড়ামারা ফেরি ঘাট সড়ক** বা **ভেড়ামারা–লালন শাহ ব্রিজ রোড** কুষ্টিয়া জেলার ভেড়ামারা উপজেলায় অবস্থিত বাংলাদেশের একটি জেলা সড়ক। সড়কটির মোট দৈর্ঘ্য ।

ভেড়ামারা শহরে সড়কটি **হাসপাতাল রোড** রোড নামে পরিচিত। এই সড়কের পাশে ভেড়ামারা পাওয়ার প্লান্ট, গঙ্গা-কপোতাক্ষ সেচ প্রকল্প, ভেড়ামারা সরকারি পাইলট মডেল উচ্চ বিদ্যালয় ও ভেড়ামারা রেলওয়ে স্টেশন অবস্থিত।

## তথ্যসূত্র

বিষয়শ্রেণী:কুষ্টিয়া জেলার সড়ক পরিবহন
বিষয়শ্রেণী:বাংলাদেশের জেলা সড়ক
বিষয়শ্রেণী:ভেড়ামারা
ব্যাকল্যাশ (২০২৫)

**ব্যাকল্যাশ** হলো আসন্ন একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করবে। এটি ব্যাকল্যাশ কালানুক্রমিকের অধীনে প্রচারিত ষট্‌বিংশ অনুষ্ঠান। এই অনুষ্ঠানটি ২০২৫ সালের ১০ই মে তারিখে মার্কিন যুক্তরাষ্ট্রের মিসৌরির সেন্ট লুইসের এন্টারপ্রাইজ সেন্টারে অনুষ্ঠিত হবে।

## কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান *[[ডাব্লিউডাব্লিউই র|র]]* এবং *[[ডাব্লিউডাব্লিউই স্ম্যাকডাউন|স্ম্যাকডাউনে]]* প্রদর্শন করা হচ্ছে।

## পটভূমি
ব্যাকল্যাশ হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের মে মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো ব্যাকল্যাশ অনুষ্ঠিত হয়েছে।

২০২৫ সালের এই অনুষ্ঠানটি ব্যাকল্যাশ কালানুক্রমিকের ষট্‌বিংশ অনুষ্ঠান, যা ১০ই মে তারিখে মার্কিন যুক্তরাষ্ট্রের মিসৌরির সেন্ট লুইসের এন্টারপ্রাইজ সেন্টারে আয়োজন করার জন্য নির্ধারণ করা হয়েছে। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে নেটফ্লিক্সে সরাসরি সম্প্রচার করা হবে।

## তথ্যসূত্র

## বহিঃসংযোগ
*  

২০২৫
ব্যাকল্যাশ
ব্যাকল্যাশ
বিষয়শ্রেণী:মে ২০২৫-এ মার্কিন যুক্তরাষ্ট্রে ঘটনা
বিষয়শ্রেণী:২০২৫-এ মিসৌরি
বিষয়শ্রেণী:মিসৌরিতে ঘটনা
বিষয়শ্রেণী:সেন্ট লুইসে পেশাদার কুস্তি
এনিগারলোহ

**এনিগারলোহ** () জার্মানির নর্থ রাইন-ওয়েস্টফালিয়ার ওয়ারেনডর্ফ জেলার একটি শহর। এটি &nbsp;হ্যাম থেকে উত্তর-পূর্বে প্রায় ২৫ কিমি এবং&nbsp;মুনস্টার থেকে ৩০ কিমি দক্ষিণ-পূর্বে অবস্থিত।

শহরটি কৃষিভিত্তিক এলাকায় অবস্থিত হওয়ায় মধ্যযুগীয় অঞ্চলটি সুসংরক্ষিত ছিল, বিংশ শতাব্দীতে বেশ কয়েকটি সিমেন্ট কারখানা স্থাপনের ফলে শহরটি আরও শিল্পায়িত হয়ে ওঠে। এর মধ্যে কিছু শতাব্দীর শেষের দিকে বন্ধ হয়ে যায়। আসবাবপত্র তৈরিও একটি উল্লেখযোগ্য শিল্প ছিল।

## তথ্যসূত্র